Source: https://www.slov-lex.sk/pravne-predpisy/SK/ZZ/2008/205/20080613.html
Timestamp: 2020-06-01 08:36:28+00:00
Document Index: 13863711

Matched Legal Cases: ['súd ', '§ 2', 'čl. 1', 'čl. 2', 'čl. 66', 'čl. 67', '§ 2', 'čl. 1', 'čl. 67', '§ 2', 'čl. 1', 'čl. 125', '§ 2', '§ 2', 'čl. 1', 'čl. 67']

205/2008 Z.z. - Nález Ústavného súdu Slovenskej rep... - SLOV-LEX
205/2008 Z.z./
205/2008 Z. z.
Časová verzia predpisu účinná od 13.06.2008
Ústavný súd Slovenskej republiky na neverejnom zasadnutí 30. apríla 2008 v pléne zloženom z predsedu Milana Ľalíka a zo sudcov Jána Auxta, Petra Brňáka, Ľubomíra Dobríka, Ľudmily Gajdošíkovej, Juraja Horvátha, Jána Lubyho, Lajosa Mészárosa, Ladislava Orosza a Rudolfa Tkáčika o návrhu generálneho prokurátora Slovenskej republiky o súlade § 2 ods. 3 slova „zriaďuje“, ods. 4 až 6 zákona Slovenskej národnej rady č. 369/1990 Zb. o obecnom zriadení v znení neskorších predpisov s čl. 1 ods. 1 prvou vetou, čl. 2 ods. 2, čl. 66 ods. 2 a s čl. 67 ods. 3 Ústavy Slovenskej republiky za účasti Národnej rady Slovenskej republiky a vlády Slovenskej republiky ako vedľajšieho účastníka takto
Ustanovenie § 2 ods. 5 a 6 zákona Slovenskej národnej rady č. 369/1990 Zb. o obecnom zriadení v znení neskorších predpisov nie je v súlade s čl. 1 ods. 1 prvou vetou a s čl. 67 ods. 3 Ústavy Slovenskej republiky.
Návrh o súlade § 2 ods. 3 slova „zriaďuje“ zákona Slovenskej národnej rady č. 369/1990 Zb. o obecnom zriadení v znení neskorších predpisov s čl. 1 ods. 1 prvou vetou Ústavy Slovenskej republiky sa zamieta.
Podľa čl. 125 ods. 3 Ústavy Slovenskej republiky dňom vyhlásenia tohto nálezu v Zbierke zákonov Slovenskej republiky stráca § 2 ods. 5 a 6 zákona Slovenskej národnej rady č. 369/1990 Zb. o obecnom zriadení v znení neskorších predpisov účinnosť. Ak Národná rada Slovenskej republiky neuvedie tieto ustanovenia zákona do súladu s Ústavou Slovenskej republiky, strácajú po šiestich mesiacoch od vyhlásenia tohto nálezu v Zbierke zákonov Slovenskej republiky platnosť.
Číslo: 205/2008 Z. z.
Názov: Nález Ústavného súdu Slovenskej republiky z 30. apríla 2008 vo veci vyslovenia nesúladu § 2 ods. 5 a 6 zákona Slovenskej národnej rady č. 369/1990 Zb. o obecnom zriadení v znení neskorších predpisov s čl. 1 ods. 1 prvou vetou a s čl. 67 ods. 3 Ústavy Slovenskej republiky
Dátum schválenia: 30.04.2008
Dátum vyhlásenia: 13.06.2008
Nachádza sa v čiastke: 83/2008
2. 13.06.2008 -